Valtanen saavutti SM-hopeaa ensimmäisissä Kalevan kisoissaan Lappeenrannassa 2019 silloisella ennätystuloksellaan 54,78 metriä. Hänen aiempi ennätyksensä aikuisten keihäällä oli kesäkuussa 2017 heitetty 53,41. Kesäkuun 2020 alussa hän paransi kauden ensimmäisessä kilpailussa ennätyksekseen 57,84. Syyskuussa 2020 Suomi–Ruotsi-maaottelussa Valtanen voitti ennätyksellään 57,91. Hän on edustanut Suomea alle 20-vuotiaiden Euroopan-mestaruuskilpailuissa 2019.